་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
༈སྐྱབས་རྒྱལ་བ་ཀུན་དངོས་གཙུག་གི་རྒྱན། །དཔལ་པདྨ་ཉིན་བྱེད་རྩེ་གཅིག་
དྲན། །དུས་གནས་སྐབས་ཀུན་ཏུ་ཐུགས་རྗེས་གཟིགས། །རྒྱུད་རྟོགས་གྲོལ་དུས་
མཉམ་ཆེན་པོ་རུ། །རྗེ་ཁྱེད་རང་ལྟ་བུར་བྱིན་གྱིས་རློབས། །མཐོ་དགུང་སྔོན་འདི་
ལ་ཡར་བལྟས་པས། །རྗེ་བཀའ་བརྒྱུད་རྣམས་ཀྱི་ལྟ་བ་དྲན། །དཔེ་ཀུན་ཁྱབ་རྩ་
བྲལ་ཕྱོགས་ལྷུང་མེད། །དོན་སྤྲོས་པ་དང་བྲལ་བ་འདི་ངོ་མཚར་ཆེ། །དམའ་རྒྱ་
མཚོ་འདི་ལ་མར་བལྟས་པས། །རྗེ་བཀའ་བརྒྱུད་རྣམས་ཀྱི་སྒོམ་པ་དྲན། །དཔེ་
རྙོགས་མེད་གཏིང་བྲལ་གཡོ་བ་མེད། །དོན་རྟོག་པའི་བྱིན་རླབས་རང་གྲོལ་འདི་
ངོ་མཚར་ཆེ། །བར་རི་བོ་འདི་ལ་ཕར་བལྟས་པས། །རྗེ་བཀའ་བརྒྱུད་རྣམས་ཀྱི་
སྒྲུབ་ཚུགས་དྲན། །དཔེ་ཅིས་ཀྱང་མི་གཡོ་རང་སོ་ཟིན། །དོན་ན་ཐུབ་འཆི་ཐུབ་
འདི་ངོ་མཚར་ཆེ། །རྩེ་གངས་རི་འདི་ལ་ཡར་བལྟས་པས། །རྗེ་བཀའ་བརྒྱུད་
རྣམས་ཀྱི་རྣམ་ཐར་དྲན། །དཔེ་དཀར་བ་ལ་དུས་ཀྱི་ཁྱད་པར་མེད། །དོན་སྡོམ་
གསུམ་ཡར་ལྡན་འདི་ངོ་མཚར་ཆེ། །ལོག་ནགས་ཚལ་འདི་ལ་མར་བལྟས་
པས། །རྗེ་བཀའ་བརྒྱུད་རྣམས་ཀྱི་ཡོན་ཏན་དྲན། །དཔེ་ལྷུན་འཐུག་རོ་ལྡན་འབྲས་
བུ་སྨིན། །དོན་གསུང་རབ་དང་མཐུན་པ་འདི་ངོ་མཚར་ཆེ། །བར་རླུང་པོ་འདི་ལ་
ཕར་བལྟས་པས། །རྗེ་བཀའ་བརྒྱུད་རྣམས་ཀྱི་སྤྱོད་པ་དྲན། །དཔེ་ཆགས་ཐོགས་
མེད་པར་ཀུན་ལ་འགྲོ། །དོན་སྤང་བླང་དང་བྲལ་བ་འདི་ངོ་མཚར་ཆེ། །མདའ་ཆུ་
རྒྱུན་འདི་ལ་མར་བལྟས་པས། །རྗེ་བཀའ་བརྒྱུད་རྣམས་ཀྱི་ཕྲིན་ལས་དྲན། །དཔེ་
རྒྱུན་མི་འཆད་པར་ཀུན་ལ་ཕན། །དོན་རིས་སུ་མ་ཆད་པ་འདི་ངོ་མཚར་ཆེ། །
མཐར་རྣལ་འབྱོར་རང་ལ་ཚུར་བལྟས་པས། །ཕྱི་སྙིགས་མའི་བཙུན་གཟུགས་གྱ་
མ་དོ། །ནང་གཏད་སོ་མེད་པའི་ཟོབ་སྟོང་པོ། །བར་ཉོན་མོངས་ཁ་རྒྱས་འཁྲུལ་
4272

རྒྱ་ཆེན་བཀའ་མཛོད།
པའི་གསོབ། །རྐྱེན་གནད་ཐོག་མི་ཁྱག་གཟེ་རེ་ཆེ། །གཞན་ཟུར་ཁྱད་གསོད་པའི་
ལྕེ་བདེ་པོ། །རང་ཕེར་ཤ་སྒྲོག་འདོད་ངོ་མཐུག་པོ། །དོན་གདིང་ཚད་མི་ལྡན་ཐ་
མལ་པ། །ཡིད་གཏིང་ནས་ཆད་དོ་བླ་མ་རྗེ། །ཞེན་པ་གཏིང་ནས་ལོག་གོ་ཐུགས་
རྗེ་ཅན། །ཚེ་འདི་འདྲའི་ངང་ལ་མི་ཡོལ་བར། །གནས་བྲག་ཕུག་ནང་ནས་མགུར་
གླུ་འཐེན། །ཚེ་སྒྲུབ་པ་མཉམ་ཞིང་གྲུབ་པ་ཐོབ། །བདུད་བཞི་ཡི་དགྲ་ལ་ཐོག་
བརྫིས་བཏང༌། །ཆོས་བརྒྱད་ཀྱི་འཇིགས་པའི་འཕྲང་ལས་གྲོལ། །མ་འགྲོ་བ་མཐོང་
ཐོས་དྲན་རེག་གྲོལ། །མཆོག་ཐུན་མོང་དངོས་གྲུབ་གཉིས་ཐོབ་ནས། །ཕྱོགས་ཀུན་
ལས་རྣམ་པར་རྒྱལ་བ་ཞིག །སྤྱིར་བཀའ་བརྒྱུད་བླ་མས་བྱིན་གྱིས་རློབས། །སྒོས་
པདྨའི་རྒྱལ་ཚབ་ཐུགས་རྗེས་ཟུངས། །བློ་ལིངས་ཀྱིས་བཀལ་ལོ་ཁྱེད་རང་
མཁྱེན། །བསམ་ དོན་ ཆོས་ བཞིན་ འགྲུབ་ པར་ ཤོག །སྐུ་ལྷ་མཁའ་རིའི་ངོགས། །སྒྲུབ་མཚོ་
པདྨ་གླིང་གི་འགྲམ། དཔལ་ཨོ་རྒྱན་ཆོས་ཀྱི་རྒྱལ་པོ་དང༌། བཀའ་བརྒྱུད་གྲུབ་པའི་དབང་ཕྱུག་རྣམས་ཀྱིས་བྱིན་
གྱིས་བརླབས་པའི་གནས་ཆེན་པོར་ཀརྨ་ངག་དབང་ཡོན་ཏན་རྒྱ་མཚོས་ཐོལ་བྱུང་དུ་སྨྲས་པ་དགེ།
༈ གཉུག་མའི་དེ་ཉིད་གསལ་བར་སྟོན་པ་ཐལ་བྱུང་དོ་ཧའི་གླུ་ཕྲེང་རྡོ་རྗེ་ལམ་གྱི་
ཕྲེང་བ་ཞེས་བྱ་བ། འཆི་མེད་གྲུབ་པའི་རྒྱལ་བ་བཀའ་དྲིན་ཅན་རྣམ་གཉིས་ལ་
ཐུགས་རྗེ་བསྐུལ་བའི་གདུང་དབྱངས་དཔྱིད་ཀྱི་དབྱངས་སྙན་ཞེས་བྱ་བ། ཨ་ཧོ།
དགུང་སྔོན་ཡངས་པའི་ཀློང་ན་གསལ་བྱེད་ཀྱི་ཉི་ཟླ། །གདོས་བཅས་དབང་པོའི་
དྭངས་མ་མཐོང་བྱད་ཀྱི་མིག་ཟུང༌། །མཚུངས་མེད་ཐུབ་པའི་བསྟན་ལ་ཞལ་ཚབ་
ནི་རྣམ་གཉིས། །དེང་འདིར་དད་ལྡན་མོས་པའི་བུ་ལ་ཡང་དགོངས་དང༌། །དུས་
གསུམ་རྒྱལ་བ་ཀུན་དངོས་པདྨ་ཡི་སཾ་བྷ། །འཕོ་ཆེན་འཇའ་སྐུར་བཞུགས་པ་དྲི་
མེད་ཀྱི་བཤེས་གཉེན། །འོད་གསལ་རྡོ་རྗེ་སྙིང་པོའི་སྟོན་པ་ཟུང་དྲན་ནོ། །སྙིང་
428

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
ཁུང་རུས་པའི་གཏིང་ནས་གསོལ་བ་རེ་འདེབས་སོ། །དུས་གསུམ་ཤེས་བྱ་ཀུན་
མཁྱེན་ཨོ་རྒྱན་གྱི་སློབ་དཔོན། །པཎ་ཆེན་ལྔ་བརྒྱའི་གཙུག་རྒྱན་བི་མ་ལ་མི་ཏྲ།
བསྟན་པ་ཉིན་མོར་བྱེད་པའི་པཎ་ཆེན་ཟུང་དྲན་ནོ། །གསོལ་བ་སྙིང་ནས་འདེབས་
སོ་མཁྱེན་བརྩེ་ཡིས་གཟིགས་ཤིག །སྐྱེ་འཆི་བགྲེས་རྒུད་བྲལ་བ་མཚོ་སྐྱེས་ཀྱི་རྡོ་
རྗེ། །གདོས་བཅས་འོད་དུ་དེངས་པ་ཕྱག་རྒྱ་ཡི་རྒྱ་ཆེན། །འཆི་མེད་རིག་འཛིན་
བརྙེས་པའི་གྲུབ་ཆེན་ཟུང་དྲན་ནོ། །བཅོས་མིན་གདུང་ཤུགས་དྲག་པོས་ཐུགས་
རྗེ་རེ་བསྐུལ་ལོ། །ཁ་སྦྱོར་གཉུག་མའི་ལྷ་སྐུ་བདེ་བ་ནི་ཆེན་པོ། །སྣང་བཞི་ཟད་
སར་འཁྱོལ་བ་ཁ་ཆེ་ཡི་སློབ་དཔོན། །འཇའ་ལུས་རྡོ་རྗེའི་སྐུར་བཞུགས་བླ་མ་
ཟུང་དྲན་ནོ། །དད་མོས་སྙིང་ནས་ཤོར་རོ་བྱིན་རླབས་འདྲ་གནང་ཤོག །གདུག་
པའི་ལྷ་སྲིན་ཀུན་འཇོམས་རྡོ་རྗེ་ཡི་ཐོད་ཕྲེང༌། །འོད་གསལ་རྒྱལ་བརྒྱུད་སྤེལ་
མཛད་བྱེ་མ་ལ་མུ་དྲ། །བཀའ་དྲིན་འགྲན་ཟླ་བྲལ་བའི་སྐྱབས་མགོན་ཟུང་དྲན་
ནོ། །བསམ་རྒྱུ་ཁྱེད་ལས་མེད་དོ་ཐུགས་རྗེ་ཡིས་གཟིགས་ཤིག །གངས་ཅན་སྐྱེ་
དགུའི་སྐྱབས་གཅིག་ཨོ་རྒྱན་གྱི་གུ་རུ། །སྐལ་ལྡན་འགྲོ་བའི་མིག་གཅིག་ཁ་ཆེ་
ཡི་པཎ་ཆེན། །རྒྱལ་བ་གཉིས་པར་གྲགས་པའི་སློབ་དཔོན་ཟུང་དྲན་ནོ། །རེ་ས་
ཁྱེད་ལས་མེད་དོ་སྐྱབས་འོག་ཏུ་ཚུད་ཅིག །འཆི་མེད་རིག་འཛིན་བརྙེས་པའི་རྒྱལ་
བ་ཡི་རྗེས་འཇུག །ཚེ་ཐུང་ནད་གདོན་མང་བའི་བར་ཆད་ཀྱིས་གཙེར་ན། །ཟག་
མེད་བདུད་རྩིའི་ཆར་རྒྱུན་ལྷུག་ལྷུག་ཏུ་འཇོ་བས། །ཚེ་དབང་མཐའ་རུ་ཕྱིན་པའི་
དངོས་གྲུབ་རེ་སྩོལ་ཅིག །མཁས་པའི་གཙུག་གི་རྒྱན་གྱུར་པཎ་ཆེན་གྱི་རྗེས་འཇུག །
སྤང་དང་བླང་བྱ་མི་ཤེས་མུན་ནག་ཏུ་འཁྱམས་ན། །ཤེས་བྱ་མཐའ་དག་རྟོགས་
པའི་བློ་གྲོས་ཀྱི་སྣང་བས། །རྣམ་དཔྱོད་སྤོབས་པའི་གཏེར་ཁ་འཛད་མེད་དུ་
429

རྒྱ་ཆེན་བཀའ་མཛོད།
ཕྱེས་ཤིག །གསང་ཆེན་ལམ་མཐར་སོན་པའི་གྲུབ་ཆེན་གྱི་རྗེས་འཇུག །མ་གྲུབ་
གྲུབ་པར་བརྫུ་བས་རང་སྨ་འདྲ་འབེབས་ན། །བྱིན་རླབས་ཐུགས་རྗེའི་སྤྲིན་ཕུང་
ལང་ལིང་དུ་གཡོ་བས། །བརྟུལ་ཞུགས་དབྱར་གྱི་རྔ་སྒྲ་སྒྲོགས་ནུས་སུ་མཛོད་
ཅིག །བདུད་འདུལ་རིག་སྔགས་འཆང་བའི་དཔའ་བོ་ ཡི་རྗེས་འཇུག །བདུད་
བཞིའི་སྐུང་འཕྲད་དམ་པོས་ཐར་མེད་དུ་བཀག་ན། །མཐུ་སྟོབས་ནུས་པའི་གནམ་
ལྕགས་ཐལ་བྱུང་དུ་འབེབས་པས། །ལྷན་སྐྱེས་སྲིད་པའི་འཁྲུལ་འཁོར་ཐལ་བ་རུ་
རློགས་ཤིག །གདོད་མའི་རྒྱལ་ཐབས་བརྙེས་པའི་ཆོས་སྐུ་ཡི་རྗེས་འཇུག
།འགྱུར་
མེད་རིག་པའི་ཁྱེའུ་ཆུང་བག་ཆགས་ལ་འཐས་ན། །སྲིད་ཞི་རོ་མཉམ་ཆེན་པོའི་སྟོང་
མདངས་འདྲ་ཕྱེས་ལ། །བློ་འདས་ཀ་དག་གཉུག་མའི་རང་ཞལ་དང་སྤྲོད་ཅིག །
འཇའ་ལུས་འོད་སྐུར་བཞུགས་པའི་འཕོ་ཆེན་གྱི་རྗེས་འཇུག །གདོས་བཅས་ཕུང་
པོའི་གདོས་སུ་ཁོར་ཡུག་ཏུ་འཐོགས་ན། །འདའ་ཀ་འོད་ཀྱི་གོང་བུ་ལྷུན་གྲུབ་ཏུ་
སྤོར་ཏེ། །དུས་བཞི་མཉམ་ཉིད་གྲུབ་མཐའ་ཟད་ས་རུ་སྐྱོལ་ཅིག །མ་བཅོས་ཅོག་
བཞག་ཆོག་པ་ཀུན་བཟང་གི་དགོངས་པ། །རྟོགས་གྲོལ་ཟང་ཐལ་རིག་པ་བཟང་
མོ་ཡི་སྙིང་ཁྲག །ཡེ་ནས་འདུ་འབྲལ་མེད་པའི་རང་རིག་གིས་མ་ཚིམས། །སངས་
རྒྱས་གཞན་དུ་ཚོལ་བའི་རྩོལ་སྒྲུབ་དེས་འཁྲུལ་ལོ། །བཅོས་པའི་འཆིང་གྲོལ་ཨ་
འཐས་ཡིད་བྱེད་ཀྱི་ལམ་ནས། །དགག་སྒྲུབ་སྤྲོས་པ་བྲལ་བའི་གཤིས་ལུགས་ནི་
མ་མཇལ། །རང་གྲོལ་ཆུ་ཡི་གཉེར་མ་གྲངས་འདེབས་ལ་ཞེན་པས། །ཆོས་སྐུ་
ལྷུན་ལ་འབྱམས་པའི་གོ་སྐབས་ནི་མི་འདུག །བུ་ཆུང་ཡུལ་ལ་བལྟས་པས་རང་ངོ་
ནི་མ་མཐོང༌། །རྨ་བྱ་མདོངས་ལ་ཡེངས་བས་རང་རྩལ་དུ་མ་རྟོགས། །སྒེག་མོ་
བྱད་ལ་ཆགས་པས་རང་སྣང་ཉིད་མ་ཤེས། །རྟོག་པ་ཕྱིར་གསལ་མཆེད་པས་འཁྲུལ་
430

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
སྣང་དུ་འབྱམས་སོ། །
ད་ནི་སྐྱབས་གཅིག་སངས་རྒྱས་རྣམ་གཉིས་ཀྱི་ཐུགས་རྗེས། །བདག་ལ་དབང་
བཞིའི་ཡེ་ཤེས་ཚང་སྤྲུགས་སུ་སྐྱེད་ཅིང༌། །དོན་བརྒྱུད་རྡོ་རྗེའི་བྱིན་རླབས་རྩལ་
སྤྲུགས་སུ་གནང་ནས། །གཞི་ཐོག་རིག་པ་སྐད་ཅིག་རང་གྲོལ་དུ་མཛོད་ཅིག །མ་
སྐྱེས་རིག་
་པ་ཟང་ཐལ་རང་ལུགས་སུ་བཞག་པས།
།འགྱུ་སྟོང་ཆུ་ཡི་རི་མོ་རང་
ཡལ་དུ་སོང་ནས། །དགག་སྒྲུབ་མཚན་མའི་གོས་བྲལ་གཅེར་བུ་རུ་ལྡིང་བའི། །
གཡོ་མེད་གཉུག་མའི་རྟོགས་པ་རང་གསལ་དུ་མཛོད་ཅིག །ཡིད་དཔྱོད་གྲུབ་མཐའ་
ལས་འདས་གཉུག་མ་ཡི་གསང་ལམ། །སྒྲོན་དྲུག་སྣང་བཞིའི་ལམ་ནས་ཆོས་ཟད་
དུ་འཁྱོལ་ཏེ། །བདེ་ཆེན་སྙིང་རྗེའི་རང་མདངས་འཕོ་ཆེན་གྱི་འཇའ་ སྐུས། །འཁོར་
བ་ཇི་སྲིད་འགྲོ་བའི་དེད་དཔོན་ཏུ་ཤོག་ཅིག །དངོས་མེད་རྟོག་པའི་འཕྲོ་འདུ་གཞི་
ཐོག་ཏུ་ཡལ་ཞིང༌། །ལས་སྣང༌འཁྲུལ་པའི་བག་ཆགས་འཇའ་འོད་དུ་ཟད་དེ། །
དངོས་དང་དངོས་མེད་གཉིས་ཀ་མཐའ་གྲོལ་དུ་ཐིམ་ནས། །གཏིང་གསལ་གཞོན་
ནུ་བུམ་སྐུའི་རྒྱལ་ས་རུ་སྐྱོལ་ཅིག །གྲངས་མེད་རྩ་ཡི་དྲ་བ་འོད་སྦུབས་སུ་ཡལ་
ཏེ། །འཕོ་བཅས་རླུང་གི་རྒྱུ་བ་ཡེ་ཤེས་སུ་གྲོལ་ཞིང༌། །སྣ་ཚོགས་ཐིག་ལེའི་འཕྲོ་
འདུ་དྭངས་སྐུ་རུ་སྨིན་ནས། །ཕུང་ཁམས་འཇའ་ལུས་ཆོས་སྐུར་དེངས་པ་རུ་མཛོད་
ཅིག །སངས་རྒྱས་རྣམ་གཉིས་བྱང་ཆུབ་གོ་འཕང་ནི་བརྙེས་ཀྱང༌། །རྗེས་འཇུག་
བདག་ཅག་འཁོར་བར་གཏན་འཁྱམས་སུ་གྱུར་པས། །ཕྱིན་བཅུའི་མཐའ་རུ་
ཕྱིན་པའི་བསོད་ནམས་ཀྱི་འབྲས་བུས། །སྲིད་མཚོ་ལས་བསྒྲལ་བྱང་ཆུབ་ནོར་
གླིང་དང་སྤྲོད་ཅིག །མགོན་པོ་རྣམ་གཉིས་གདོད་མའི་གྲོལ་གཞི་ལ་བཞུགས་
ཀྱང༌། །རྗེས་འཇུག་བདག་ཅག་འཁྲུལ་རྟོག་བར་ལག་ཏུ་ཆུད་པས། །གྲོལ་བ་
431

རྒྱ་ཆེན་བཀའ་མཛོད།
བཞི་ལྡན་བྱ་བྲལ་རྩོལ་མེད་ཀྱི་བདེན་པས། །སྐད་ཅིག་གཅིག་ལ་རྟོགས་གྲོལ་
དུས་མཉམ་དུ་མཛོད་ཅིག །གུ་རུ་རྣམ་གཉིས་བྱིན་རླབས་གཟི་བརྗིད་དང་ལྡན་
ཀྱང༌། །རྗེས་འཇུག་བདག་ཅག་ཉམ་ཆུང་སྲིན་བུ་ལས་དམན་པས། །ཐུགས་
རྗེའི་སྟོབས་དང་གསོལ་འདེབས་མོས་གུས་ཀྱི་མཐུ་ལས། །མཆོག་ཐུན་དངོས་
གྲུབ་ཕ་ཕོག་ལྷུག་པ་རུ་སྩོལ་ཅིག །སློབ་དཔོན་རྣམ་གཉིས་ཆགས་མེད་ སྤྱན་
ལྔ་དང༌ ལྡན་ཀྱང༌། །རྗེས་འཇུག་བདག་ཅག་མ་མཐོང་རྫུན་གསོབ་ཏུ་ཞུགས་
པས། །འགྲོ་འདུལ་ཐབས་མཁས་སྒོ་མོ་ཅི་འདོད་དུ་དབྱེ་ན། །མངོན་པར་ ་ཤེས་
པས་གཞན་རྒྱུད་འདུལ་ནུས་སུ་མཛོད་ཅིག །གྲུབ་ཆེན་རྣམ་གཉིས་བརྟུལ་ཞུགས་
ཕྱོགས་མེད་དུ་གྲུབ་ཀྱང༌། །རྗེས་འཇུག་བདག་ཅག་རང་སྣང་དགྲ་རུ་ནི་ལྡངས་
པས། །སྣང་སེམས་དབང་དུ་མཛད་པའི་བསྔགས་པ་འདི་བདེན་ནོ། །ཐོགས་མེད་
རྫུ་འཕྲུལ་རྐང་པས་བགྲོད་ནུས་སུ་མཛོད་ཅིག །རིག་འཛིན་རྣམ་གཉིས་འཆི་མེད་
ཚེ་དབང་ནི་བརྙེས་ཀྱང༌། །རྗེས་འཇུག་བདག་ཅག་སྐྱེ་འཆི་ལུག་རྒྱུད་དུ་བསྟར་
བས། །མོས་ལྡན་རེ་བ་སྐོང་བའི་ཐུགས་དམ་ལ་གནས་ན། །རྟག་བརྟན་ཚེ་མཆོག་
གྲུབ་པའི་བཅུད་ལེན་ནི་སྩོལ་ཅིག །ལྷུན་གྲུབ་སྦུབས་སུ་བརྟན་པ་མ་ཐོབ་ཀྱི་བར་
དུ། །འགྲན་གྱི་དོ་མེད་རྡོ་རྗེའི་སློབ་དཔོན་ནི་རྣམ་གཉིས། །སྤྱི་བོའི་རྒྱན་དང་སྙིང་
གི་ཐིག་ལེ་རུ་བཞུགས་ནས། །འབྲལ་མེད་ཐུགས་རྗེའི་བྱིན་རླབས་ཁོར་ཡུག་ཏུ་
ཕོབ་ཅིག །སྐྱེ་དང་ཚེ་རབས་ཕྲེང་བར་ཐུགས་རྗེ་ཡིས་བཟུང་ནས། །བར་ཆད་
བདུད་ཀྱི་གཡུལ་ངོ་རྟག་པ་རུ་ཟློག་ཅིག །དོན་གཉིས་ལྷུན་གྲུབ་འདོད་པ་འབད་
མེད་དུ་འཇོ་བས། །བསམ་དོན་ཡོངས་གྲུབ་བཀྲ་ཤིས་དཔལ་འབར་དུ་ཤོག་
ཅིག ། ཅེས་འཆི་མེད་གྲུབ་པའི་རྒྱལ་བ་བཀའ་དྲིན་ཅན་རྣམ་པ་གཉིས་ཀྱི་ཐུགས་རྗེ་བསྐུལ་བའི་གདུང་
432

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
དབྱངས་དཔྱིད་ཀྱི་དབྱངས་སྙན་འདིའང་ཨ་ཏི་ཡོ་ག་ལ་མོས་པ་ལམ་དུ་བྱེད་པའི་པདྨ་གར་གྱི་དབང་ཕྱུག་རྩལ་
གྱིས་དབེན་པའི་རི་ངོགས་སུ་སྨྲས་པ་དགེ།
པའི པར 1:|: 1:2 |